

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 17/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 321/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6631ΩΨΑ-4Β6 | **«Συνδιοργάνωση εκδήλωσης με τον Πολιτιστικό Σύλλογο Κορωνησίας**  **(έκτακτη εκδήλωση)»** |

Στην Άρτα σήμερα την δεκάτη εβδόμη (17η) του μηνός Ιουλίου του έτους 2019 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 15332/12-7-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Πετανίτης Δημήτριος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Βλάρας Γρηγόριος « 3. Παπάζογλου Χαράλαμπος « 4. Καραγεώργος Γεώργιος « 5. Στασινός Παύλος « 6. Παπαμιχαήλ Κων/νος « 7. Ντέμσια Αικατερίνη « 8. Ζυγουβέλης Παναγιώτης « 9. Παπαλέξης Ιωάννης « 10. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για την συζήτηση οχτώ (8) έκτακτων θεμάτων

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν την έναρξη της συζήτησης αποχώρησαν ο κ. Μιλτιάδους και ο κ. Πετανίτης.

Ο Πρόεδρος κήρυξε την έναρξη της συνεδρίασης και εισηγούμενος το 4ο έκτακτο θέμα της ημερήσιας διάταξης **«Συνδιοργάνωση εκδήλωσης με τον Πολιτιστικό Σύλλογο Κορωνησίας (έκτακτη εκδήλωση)» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:**

Η έγκριση συνδιοργάνωσης της εκδήλωσης με τον Πολιτιστικό Σύλλογο Κορωνησίας τον Αύγουστο προτείνεται να εισαχθεί στο έκτακτο Δ.Σ. ως κατεπείγον, καθώς απαιτείται άμεση έγκριση προκειμένου να προχωρήσει η αντίστοιχη δαπάνη από τις Ο.Υ. του Δήμου Αρταίων.

Σύμφωνα με το άρθρο 158 παρ.3α Ν.3463/06, πιστώσεις που είναι γραμμένες στους οικείους κωδικούς αριθμούς του προϋπολογισμού του Δήμου ή της Κοινότητας μπορεί να διατεθούν, με απόφαση του δημοτικού ή κοινοτικού συμβουλίου για την πληρωμή δαπανών, που αφορούν:

α) **Εθνικές ή τοπικές γιορτές** **ή άλλες ιδίως πολιτιστικές, μορφωτικές, ψυχαγωγικές**, αθλητικές εκδηλώσεις, συνέδρια και συναντήσεις που οργανώνει ο Δήμος ή η Κοινότητα, εφόσον σχετίζονται με την εδαφική του περιφέρεια και **συνδέονται με την προαγωγή των** κοινωνικών και οικονομικών συμφερόντων ή **των πολιτιστικών και** **πνευματικών ενδιαφερόντων των κατοίκων του**.

Ο Πολιτιστικός Σύλλογος Κορωνησίας, με την από 24/6/2019 αίτησή του (αρ.πρωτ. 13699/24-6-2019) αιτείται από το Δήμο Αρταίων οικονομικής ενίσχυσης για τη διοργάνωση ψαράδικου γλεντιού στην περιοχή της Κορωνησίας κατά το μήνα Αύγουστο. Όσον αφορά στο μέρος των δαπανών της εκδήλωσης, περιλαμβάνουν την ηχοφωτιστική κάλυψη, την αμοιβή των μουσικών, την αγορά των προϊόντων που θα διατεθούν στους παρευρισκόμενους, το κόστος της διαφήμισης, κ.α. Από την πλευρά του **ο Δήμος Αρταίων καλείται να καλύψει ένα μέρος της δαπάνης. Προτείνεται να καλυφθεί μέρος της ηχοφωτιστικής κάλυψης της εκδήλωσης ύψους 750€.**

Σε αυτό το σημείο επισημαίνουμε ότι στη διαγωνιστική διαδικασία, στην οποία περιλαμβάνεται η πλειοψηφία των πολιτιστικών εκδηλώσεων του Δήμου Αρταίων, έχει προβλεφθεί η κάλυψη έκτακτων εκδηλώσεων κατά τη διάρκεια του έτους. Ως γνωστό, ο Δήμος Αρταίων, σε μία προσπάθεια να οργανώσει με τον καλύτερο δυνατό τρόπο τις ετήσιες πολιτιστικές του εκδηλώσεις προέβη, εντός του 2018, σε διαγωνιστική διαδικασία όσον αφορά στις δαπάνες του αντίστοιχου Κ.Α. Στις δαπάνες αυτές, προκειμένου να υπάρχει μία ευελιξία στις πολιτιστικές εκδηλώσεις του Δήμου, συμπεριλήφθηκαν και «έκτακτες εκδηλώσεις», καθώς και αντίστοιχες δαπάνες που αφορούν σε αυτές.

Σε συνέχεια λοιπόν της αίτησης του Πολιτιστικού Συλλόγου Κορωνησίας, προτείνουμε:

1. Τη συνδιοργάνωση του ψαράδικου γλεντιού, η οποία θα πραγματοποιηθεί τον Αύγουστο στην Κορωνησία.
2. Την κάλυψη της δαπάνης που θα προκύψει από την εν λόγω έκτακτη εκδήλωση, σύμφωνα με το σκεπτικό της παρούσας εισήγησης. Ο Πολιτιστικός Σύλλογος Κορωνησίας θα καλύψει την αμοιβή των μουσικών, την αγορά των προϊόντων που θα διατεθούν στους παρευρισκόμενους, το κόστος της διαφήμισης, κ.α. Ο Δήμος Αρταίων θα καλύψει την ηχοφωτιστική δαπάνη της εκδήλωσης, ύψους 750€. Η δαπάνη αυτή έχει συμπεριληφθεί στη διαγωνιστική διαδικασία που πραγματοποίησε ο Δήμος Αρταίων για τις ετήσιες πολιτιστικές του εκδηλώσεις και έχει οριστεί ανάδοχος σε αυτή την κατηγορία δαπάνης (ηχοφωτιστική κάλυψη).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

      Αφού έλαβε υπόψη διατάξεις του ΔΚΚ 3463/2006, Ν.1418/84  και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Τη συνδιοργάνωση του ψαράδικου γλεντιού, η οποία θα πραγματοποιηθεί τον Αύγουστο στην Κορωνησία.

Β. Την κάλυψη της δαπάνης που θα προκύψει από την εν λόγω έκτακτη εκδήλωση, σύμφωνα με το σκεπτικό της παρούσας εισήγησης. Ο Πολιτιστικός Σύλλογος Κορωνησίας θα καλύψει την αμοιβή των μουσικών, την αγορά των προϊόντων που θα διατεθούν στους παρευρισκόμενους, το κόστος της διαφήμισης, κ.α. Ο Δήμος Αρταίων θα καλύψει την ηχοφωτιστική δαπάνη της εκδήλωσης, ύψους 750€. Η δαπάνη αυτή έχει συμπεριληφθεί στη διαγωνιστική διαδικασία που πραγματοποίησε ο Δήμος Αρταίων για τις ετήσιες πολιτιστικές του εκδηλώσεις και έχει οριστεί ανάδοχος σε αυτή την κατηγορία δαπάνης (ηχοφωτιστική κάλυψη).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 321/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*