

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 17/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 344/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6Δ8ΤΩΨΑ-ΝΗΑ | **«Παράταση Σύμβασης υπηρεσίας «Έκδοση Πιστοποιητικού Ενεργειακής Απόδοσης Σχολικών Κτιρίων στην ΔΕ Βλαχερνών»** |

Στην Άρτα σήμερα την δεκάτη εβδόμη (17η) του μηνός Ιουλίου του έτους 2019 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 15332/12-7-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Πετανίτης Δημήτριος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Βλάρας Γρηγόριος « 3. Παπάζογλου Χαράλαμπος « 4. Καραγεώργος Γεώργιος « 5. Στασινός Παύλος « 6. Παπαμιχαήλ Κων/νος « 7. Ντέμσια Αικατερίνη « 8. Ζυγουβέλης Παναγιώτης « 9. Παπαλέξης Ιωάννης « 10. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για την συζήτηση οχτώ (8) έκτακτων θεμάτων

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν την έναρξη της συζήτησης αποχώρησαν ο κ. Μιλτιάδους και ο κ. Πετανίτης.

Ο Πρόεδρος κήρυξε την έναρξη της συνεδρίασης και εισηγούμενος το 18ο τακτικό θέμα της ημερήσιας διάταξης **«Παράταση Σύμβασης υπηρεσίας «Έκδοση Πιστοποιητικού Ενεργειακής Απόδοσης Σχολικών Κτιρίων στην ΔΕ Βλαχερνών»** έθεσε υπόψη του Συμβουλίου τα εξής:

Στα πλαίσια με αριθμ. 9767/6-5-2019 Σύμβασης μεταξύ του Δήμου Αρταίων και της αναδόχου εταιρείας «Σ. ΞΑΝΘΟΠΟΥΛΟΣ ΚΑΙ ΣΥΝΕΡΓΑΤΕΣ ΟΕ-ALTERTEAM O.E.» για την υπηρεσία «Έκδοση Πιστοποιητικού Ενεργειακής Απόδοσης Σχολικών Κτιρίων στην ΔΕ Βλαχέρνας», η οποία λήγει στις 5-7-2019, ο ανάδοχος υπέβαλε το με αρ. πρωτ. 14659/4-7-2019 αίτημα 30μερης παράτασης της σύμβασης, ήτοι μέχρι τις 5-8-2019, λόγω καθυστέρησης λήψης των στοιχείων τα οποία είναι απαραίτητα για την ολοκλήρωση της σύμβασης από την Υπηρεσία μας και εισηγούμαστε την έγκριση της.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

     Αφού έλαβε υπόψη διατάξεις του ΔΚΚ 3463/2006, Ν.1418/84, Π.Δ.609/85, Π.Δ. 171/87,  Ν.3852/10 και και την εισήγηση της Υπηρεσίας

**ΑΠΟΦΑΣΙΖΕΙ  ΟΜΟΦΩΝΑ**

Α. Αποδέχεται το αίτημα του αναδόχου Σ. ΞΑΝΘΟΠΟΥΛΟΣ ΚΑΙ ΣΥΝΕΡΓΑΤΕΣ ΟΕ-ALTERTEAM O.E.για την υπηρεσία «Έκδοση Πιστοποιητικού Ενεργειακής Απόδοσης Σχολικών Κτιρίων στην ΔΕ Βλαχέρνας» και εγκρίνει 30μερη παράταση της σύμβασης, ήτοι μέχρι τις 5-8-2019.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 344/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*