

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 17/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 345/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: ΩΜΗ3ΩΨΑ-Χ4Β | **«Έγκριση της αριθμ. 43/2019 απόφασης ΔΣ ΝΠΔΔ ΚΚΜΠΑΠ που αφορά αναμόρφωση προϋπολογισμού»** |

Στην Άρτα σήμερα την δεκάτη εβδόμη (17η) του μηνός Ιουλίου του έτους 2019 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 15332/12-7-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Πετανίτης Δημήτριος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Βλάρας Γρηγόριος « 3. Παπάζογλου Χαράλαμπος « 4. Καραγεώργος Γεώργιος « 5. Στασινός Παύλος « 6. Παπαμιχαήλ Κων/νος « 7. Ντέμσια Αικατερίνη « 8. Ζυγουβέλης Παναγιώτης « 9. Παπαλέξης Ιωάννης « 10. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για την συζήτηση οχτώ (8) έκτακτων θεμάτων

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν την έναρξη της συζήτησης αποχώρησαν ο κ. Μιλτιάδους και ο κ. Πετανίτης.

Ο Πρόεδρος κήρυξε την έναρξη της συνεδρίασης και εισηγούμενος το 20ο τακτικό θέμα της ημερήσιας διάταξης **«Έγκριση της αριθμ. 43/2019 απόφασης ΔΣ ΝΠΔΔ ΚΚΜΠΑΠ που αφορά αναμόρφωση προϋπολογισμού» ενημέρωσε τα μέλη του ΔΣ ότι:**

Το θέμα εισάγεται κατεπειγόντως στο Δημοτικό Συμβούλιο προς ψήφιση, καθώς σύμφωνα με το [άρθρο 93 παρ.6 του Ν.3463/2006](https://dimosnet.gr/blog/laws/αρθρο-93-αρμοδιότητες-του-δημοτικού-συμ/) και το [άρθρο 65 παρ.5 του Ν.3852/2010](https://dimosnet.gr/blog/laws/αρθρο-65-αρμοδιότητες-του-δημοτικού-συμ/), **έναν (1) μήνα** **πριν** από τη διενέργεια των εκλογών και **μέχρι** την εγκατάσταση των νέων δημοτικών αρχών, απαγορεύεται η λήψη αποφάσεων από το Δημοτικό Συμβούλιο πλην συγκεκριμένων περιπτώσεων. Επειδή το Νομικό Πρόσωπο του Δήμου εξυπηρετεί ανάγκες σε ευαίσθητους κοινωνικούς χώρους στις οποίες δεν θα μπορέσει να ανταποκριθεί στο προσεχές χρονικό διάστημα χωρίς την αναμόρφωση του προϋπολογισμού για την κάλυψη των αναγκών του.

**Κατόπιν** έθεσε υπόψη του συμβουλίου την αριθμ. 43/2019 απόφαση του Δ.Σ. του ΚΚΜΠΑΠ και στη συνέχεια έδωσε το λόγο στον κ. Πρόεδρο για περισσότερες διευκρινήσεις.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

      Αφού έλαβε υπόψη διατάξεις του ΔΚΚ 3463/2006, Ν.1418/84  και την απόφαση

**ΑΠΟΦΑΣΙΖΕI ΟΜΟΦΩΝΑ**

Α. Την έγκριση της αριθμ. 43/2019 Απόφασης του Δ.Σ. του «Κέντρου Κοινωνικής Μέριμνας  - Παιδείας -  Αθλητισμού - Πολιτισμού  Δήμου Αρταίων, (ΚΚΜΠΑΠ) η οποία αφορά «Αναμόρφωση προϋπολογισμού έτους 2019.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 345/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*