

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 17/2019 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 337/2019** | **ΠΕΡΙΛΗΨΗ ΘΕΜΑΤΟΣ** |
| ΑΔΑ: 6468ΩΨΑ-ΩΚΦ | **«Επί αιτήσεως Δημητρίου Φούκα για παράταση προθεσμίας περαίωσης του έργου « Έργα οδοποιίας (ασφαλτοστρώσεις τσιμεντοστρώσεις) & τεχνικών έργων (αυλάκια τοιχία κ.α.)»** |

Στην Άρτα σήμερα την δεκάτη εβδόμη (17η) του μηνός Ιουλίου του έτους 2019 ημέρα Τετάρτη και ώρα 19.00, το Δημοτικό Συμβούλιο του Δήμου Αρταίων συνήλθε σε κατεπείγουσα δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 15332/12-7-2019 πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 74 του   Ν.4555/2018.

Απόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος Μέλος 2. Πατήλας Κωνσταντίνος « 3. Τράμπας Κωνσταντίνος « 4. Πανέτας Γεώργιος « 5. Χαρακλιάς Κωνσταντίνος « 6. Κοτσαρίνης Μιχαήλ « 7. Ζέρβας Κων/νος « 8. Σιαφάκας Χριστόφορος « 9. Λιλής Γεώργιος « 10. Λιόντος Νικόλαος « | 1. Σφήκας Δημήτριος Μέλος 2. Γραμματικού-Παπατσίμπα Θεανώ « 3. Μιλτιάδους Γεώργιος « 4. Κουτρούμπα Άννα-Μαρία « 5. Βλάχος Μιχαήλ « 6. Ξυλογιάννης Άγγελος « 7. Πετανίτης Δημήτριος « |

**Απουσίαζαν**, **αν και κλήθηκαν νόμιμα οι παρακάτω Δημοτικοί Σύμβουλοι**:

|  |  |
| --- | --- |
| 1. Νταλάκας Δημήτριος Μέλος 2. Βλάρας Γρηγόριος « 3. Παπάζογλου Χαράλαμπος « 4. Καραγεώργος Γεώργιος « 5. Στασινός Παύλος « 6. Παπαμιχαήλ Κων/νος « 7. Ντέμσια Αικατερίνη « 8. Ζυγουβέλης Παναγιώτης « 9. Παπαλέξης Ιωάννης « 10. Βασιλάκη-Μητρογιώργου Βικτωρία « | 1. Κατσαντούλα Αναστασία Μέλος 2. Κοσμάς Ηλίας « 3. Κιτσαντά Ευαγγελίτσα « 4. Παπακίτσος Στέφανος « 5. Μπαλάγκας Γεώργιος « 6. Παπαιωάννου Κωνσταντίνος « |

Στη συνεδρίαση παραβρέθηκε και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Συμβούλιο αποφάσισε για την συζήτηση οχτώ (8) έκτακτων θεμάτων

Ομόφωνα το Δημοτικό Συμβούλιο αποφάνθηκε υπέρ της συζήτησης των θεμάτων και λήψης αποφάσεων, αφού αυτά αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης, σύμφωνα με την παρ. 6 του άρθρου 93 του Δ.Κ.Κ και  το άρθρο 74 του Ν. 4555/2018.

Πριν την έναρξη της συζήτησης αποχώρησαν ο κ. Μιλτιάδους και ο κ. Πετανίτης.

Ο Πρόεδρος κήρυξε την έναρξη της συνεδρίασης και εισηγούμενος το 12ο τακτικό θέμα της ημερήσιας διάταξης **«Επί αιτήσεως Δημητρίου Φούκα για παράταση προθεσμίας περαίωσης του έργου « Έργα οδοποιίας (ασφαλτοστρώσεις τσιμεντοστρώσεις) & τεχνικών έργων (αυλάκια τοιχία κ.α.)»** έθεσε υπόψη του συμβουλίου την από 3-7-2019 αίτηση της αναδόχου του παραπάνω έργου με την οποία ζητά παράταση περαίωσης του έργου έως 30-12-2019.

Στη συνέχεια διαβάστηκε η τεχνική έκθεση στην οποία αναφέρεται:

Στις 3-8-2018 υπογράφηκε σύμβαση για την κατασκευή του έργου **«Έργα οδοποιίας (ασφαλτοστρώσεις, τσιμεντοστρώσεις) & τεχνικών έργων (αυλάκια, τοιχία κ.α.)»** μεταξύ του Δημάρχου Δήμου Αρταίων Χρήστο Τσιρογιάννη και του αναδόχου Φούκα Δημήτριο. Σύμφωνα με αυτή το έργο θα πρέπει να περατωθεί έως στις 3-8-2019.

Έως σήμερα έχουν ολοκληρωθεί 8 θέσεις της μελέτης και εκτελεσθεί εργασίες που αντιστοιχούν στο 80% του συνόλου των προς εκτέλεση εργασιών. Οι ανεκτέλεστες εργασίες αφορούν τις υπόλοιπες 4 θέσεις.

Η καθυστέρηση οφείλεται στο ότι κατά τους χειμερινούς και τους ανοιξιάτικους μήνες λόγω συνεχών και έντονων βροχοπτώσεων καθυστέρησαν οι εργασίες. Επίσης στην οδό Βίτσι υπήρξε καθυστέρηση στη κατασκευή του δικτύου αποχέτευσης λόγω ύπαρξης συμπαγούς βράχου και λόγω ανάγκης συνεννόησης με τη ΔΕΥΑΑ.

Κατόπιν των ανωτέρω εισηγούμεθα να δοθεί παράταση έως στις 30-12-2019 για να ολοκληρωθεί το έργο.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

     Αφού έλαβε υπόψη τον Ν.3463/06, Ν.3852/10, Ν.1418/84, Π.Δ.609/85, Π.Δ. 171/87, Ν. 3852/10, την αίτηση του αναδόχου και την εισήγηση της ΤΥΔ

**ΑΠΟΦΑΣΙΖΕΙ  ΟΜΟΦΩΝΑ**

Α. Αποδέχεται εν μέρει το αίτημα του αναδόχου **Δημητρίου Φούκα** του έργου: **Έργα οδοποιίας (ασφαλτοστρώσεις, τσιμεντοστρώσεις) & τεχνικών έργων (αυλάκια, τοιχία κ.α.)** και εγκρίνει την  παράταση της συμβατικής προθεσμίας περαίωσης του ανωτέρω έργου έως στις 30-12-2019 για να ολοκληρωθεί το έργο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 337/2019**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

*ΑΚΡΙΒΕΣ ΑΝΤΙΓΡΑΦΟ*

*Άρτα αυθημερόν*

*Ο Υπεύθυνος Γραφείου*

*Θόδωρος Ντέμσιας*